Opozorilo: Neuradno prečiščeno besedilo pravnega akta predstavlja zgolj informativni delovni pripomoček, glede katerega lokalna skupnost ne jamči odškodninsko ali kako drugače.

## Neuradno prečiščeno besedilo Poslovnika Občinskega sveta Občine Šempeter - Vrtojba obsega:

* Poslovnik Občinskega sveta Občine Šempeter - Vrtojba (Uradni list RS št.[5/2018](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba?h=) z dne 26. 1. 2018),
* Spremembe Poslovnika Občinskega sveta Občine Šempeter - Vrtojba (Uradni list RS št. [39/2025](https://www.uradni-list.si/glasilo-uradni-list-rs/vsebina/2025-01-1531/spremembe-poslovnika-obcinskega-sveta-obcine-sempeter---vrtojba?h=) z dne 30. 5. 2025).

## POSLOVNIK OBČINSKEGA SVETA OBČINE ŠEMPETER - VRTOJBA

(neuradno prečiščeno besedilo št. 1)

I. SPLOŠNE DOLOČBE

1. člen

Ta poslovnik ureja organizacijo in način dela Občinskega sveta Občine Šempeter - Vrtojba (v nadaljevanju: občinski svet) ter način uresničevanja pravic in dolžnosti članov in članic občinskega sveta.

[2. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "2. člen)

Določbe tega poslovnika se smiselno uporabljajo tudi za delovanje delovnih teles občinskega sveta in njihovih članov.

V tem poslovniku uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za moški in ženski spol.

[3. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "3. člen)

Delo občinskega sveta in njegovih delovnih teles je javno.

Javnost dela se lahko omeji ali izključi, če to zahtevajo razlogi varovanja osebnih podatkov, dokumentov in gradiv, ki vsebujejo podatke, ki so v skladu z zakonom, drugim predpisom ali splošnim aktom občine oziroma druge javne ali zasebno pravne osebe zaupne narave oziroma državna, vojaška ali uradna tajnost.

Način zagotavljanja javnosti dela in način omejitve javnosti dela občinskega sveta in njegovih delovnih teles določa ta poslovnik.

[4. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "4. člen)

Občinski svet dela na rednih, izrednih, dopisnih in slavnostnih sejah.

Redne seje se sklicujejo najmanj štirikrat na leto.

Izredne seje se sklicujejo po določilih tega poslovnika ne glede na rokovne omejitve, ki veljajo za redne seje.

Dopisne seje se sklicujejo po določbah tega poslovnika v primerih, ko niso izpolnjeni pogoji za sklic izredne seje.

Slavnostne seje se sklicujejo ob praznikih občine in drugih svečanih priložnostih.

[5. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "5. člen)

Občinski svet predstavlja župan, delovno telo občinskega sveta pa predsednik delovnega telesa (v nadaljnjem besedilu: predsednik).

[6. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "6. člen)

Občinski svet uporablja žig občine, ki je določen s statutom občine, v katerega notranjem krogu je ime občinskega organa »OBČINSKI SVET«.

Občinski svet uporablja žig na vabilih za seje, na splošnih aktih in aktih o drugih odločitvah ter na dopisih.

Žig občinskega sveta uporabljajo v okviru svojih nalog tudi delovna telesa občinskega sveta.

Žig občinskega sveta hrani in skrbi za njegovo uporabo tajnik občine.

[II. KONSTITUIRANJE OBČINSKEGA SVETA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "II. KONSTITUIRANJE OBČINSKEGA SVETA)

»7. člen:

Občinski svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov občinskega sveta.

Prvo sejo novoizvoljenega občinskega sveta skliče prejšnji župan. Prva seja se opravi najpozneje v 14 dneh po objavi akta o izidu volitev iz zakona, ki ureja lokalne volitve.

Zaradi priprave na prvo sejo skliče župan prvo izvoljene na kandidatnih listah, s katerih so bili izvoljeni člani občinskega sveta.

8. člen:

Obvezni dnevni red konstitutivne seje je:

– ugotovitev števila navzočih novoizvoljenih članov,

– seznanitev z izidom volitev v občini ter ugotovitev izvolitve članov občinskega sveta in župana,

– imenovanje komisije za mandatna vprašanja, volitve in imenovanja.

O dnevnem redu konstitutivne seje občinski svet ne razpravlja in ne odloča.

9. člen:

Prvo sejo novoizvoljenega občinskega sveta vodi najstarejši član občinskega sveta oziroma član občinskega sveta, ki ga na predlog najstarejšega člana občinskega sveta določi občinski svet.

10. člen:

Izvoljeni kandidat za člana občinskega sveta pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev. Ko se novi občinski svet seznani z aktom o izidu volitev, preneha mandat dosedanjim članom občinskega sveta.

S prenehanjem mandata članov občinskega sveta, preneha članstvo v nadzornem odboru občine ter stalnih in občasnih delovnih telesih občinskega sveta.

11. člen:

Izvoljeni kandidat za župana pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev. Ko se novi občinski svet seznani z aktom o izidu volitev, preneha mandat dosedanjemu županu.«

[12. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "12. člen)

Ko je občinski svet konstituiran, imenuje izmed svojih članov komisijo za mandatna vprašanja, volitve in imenovanja kot svoje stalno delovno telo.

[III. PRAVICE IN DOLŽNOSTI ČLANOV OBČINSKEGA SVETA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "III. PRAVICE IN DOLŽNOSTI ČLANOV OBČINSKEGA SVETA)

[13. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "13. člen)

Pravice in dolžnosti članov občinskega sveta so določene z zakonom, statutom občine in tem poslovnikom.

Člani občinskega sveta imajo pravico in dolžnost udeleževati se sej občinskega sveta in njegovih delovnih teles, katerih člani so. Člani občinskega sveta se lahko udeležujejo tudi sej drugih delovnih teles in imajo pravico sodelovati pri njihovem delu, vendar brez pravice glasovanja.

Član občinskega sveta ima pravico:

– predlagati občinskemu svetu v sprejem odloke in druge akte, razen proračuna, zaključnega računa in drugih aktov, za katere je v zakonu ali v statutu določeno, da jih sprejme občinski svet na predlog župana;

– predlagati občinskemu svetu obravnavo drugih vprašanj iz njegove pristojnosti;

– glasovati o predlogih splošnih aktov občine, drugih aktov in odločitvah občinskega sveta ter predlagati dopolnila (amandmaje) teh predlogov;

– sodelovati pri oblikovanju programa dela občinskega sveta in dnevnih redov njegovih sej;

– predlagati kandidate za člane občinskih organov, delovnih teles občinskega sveta in organov javnih zavodov, javnih podjetij in skladov, katerih ustanoviteljica ali soustanoviteljica je občina oziroma, v katerih ima občina v skladu z zakonom svoje predstavnike.

Član občinskega sveta ima dolžnost varovati podatke zaupne narave, ki so kot osebni podatki, državne, uradne in poslovne tajnosti opredeljene z zakonom, drugim predpisom ali z akti občinskega sveta in organizacij uporabnikov proračunskih sredstev, za katere zve pri svojem delu.

Član občinskega sveta ima pravico do povračila stroškov v zvezi z opravljanjem funkcije ter v skladu z zakonom in posebnim aktom občinskega sveta do dela plačila za nepoklicno opravljanje funkcije občinskega funkcionarja.

[14. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "14. člen)

Član občinskega sveta ne more biti klican na odgovornost zaradi mnenja, izjave ali glasu, ki ga je dal v zvezi z opravljanjem svoje funkcije.

Član občinskega sveta nima imunitete ter je za svoja dejanja, ki niso povezana s pravicami in dolžnostmi člana občinskega sveta, odškodninsko in kazensko odgovoren.

[15. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "15. člen)

Svetniške skupine, ki jih oblikujejo člani občinskega sveta, izvoljeni z istoimenske liste ali dveh ali več kandidatnih list, imajo le pravice, ki gredo posameznemu članu občinskega sveta.

Občinski svet lahko odloči, da imajo svetniške skupine pravico do povračila materialnih stroškov.

[16. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "16. člen)

Član občinskega sveta ima pravico zahtevati od župana, drugih občinskih organov in občinske uprave obvestila in pojasnila, ki so mu potrebna za delo v občinskem svetu in njegovih delovnih telesih.

Občinski organi iz prejšnjega odstavka so dolžni odgovoriti na vprašanja članov občinskega sveta in jim posredovati zahtevana pojasnila. Če član občinskega sveta to posebej zahteva, mu je treba odgovoriti oziroma posredovati pojasnila tudi v pisni obliki.

Član občinskega sveta ima pravico županu ali tajniku občine postaviti vprašanje ter jima lahko da pobudo za ureditev določenih vprašanj ali za sprejem določenih ukrepov iz njune pristojnosti.

[17. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "17. člen)

Član občinskega sveta zastavlja vprašanja in daje pobude v pisni obliki ali ustno.

Na vsaki redni seji občinskega sveta mora biti predvidena posebna točka dnevnega reda za vprašanja in pobude članov občinskega sveta.

Vprašanja oziroma pobude morajo biti kratke in postavljene tako, da je njihova vsebina jasno razvidna. V nasprotnem primeru župan, ali kdor vodi sejo občinskega sveta, na to opozori in člana občinskega sveta pozove, da vprašanje oziroma pobudo ustrezno dopolni.

Ustno postavljeno vprašanje ne sme trajati več kot 3 minute, obrazložitev pobude pa ne več kot 5 minut.

Pisno postavljeno vprašanje mora biti takoj posredovano tistemu, na katerega je naslovljeno.

Na seji se odgovarja na vsa vprašanja in pobude, ki so bila oddana do začetka seje, ter na ustna vprašanja dana ob obravnavi vprašanj in pobud članov občinskega sveta. Če zahteva odgovor na vprašanje podrobnejši pregled dokumentacije oziroma proučitev, lahko župan ali tajnik občine odgovorita na naslednji seji.

Župan ali tajnik občine lahko na posamezna vprašanja ali pobude odgovorita pisno, pisno morata odgovoriti tudi na vprašanja in pobude, za katere tako zahteva vlagatelj. Pisni odgovor mora biti posredovan vsem članom občinskega sveta skupaj s sklicem seje, najkasneje pa dva dni pred začetkom naslednje seje.

[18. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "18. člen)

Če član občinskega sveta ni zadovoljen z odgovorom na svoje vprašanje oziroma pobudo, lahko zahteva dodatno pojasnilo. Če tudi po tem ni zadovoljen, lahko predlaga občinskemu svetu, da se o zadevi opravi razprava, o čemer odloči občinski svet z glasovanjem.

Če občinski svet odloči, da bo o zadevi razpravljal, mora župan uvrstiti to vprašanje na dnevni red prve naslednje redne seje.

[19. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "19. člen)

Član občinskega sveta se je dolžan udeleževati sej občinskega sveta in delovnih teles, katerih član je.

Če ne more priti na sejo občinskega sveta ali delovnega telesa, katerega član je, mora o tem in o razlogih za to obvestiti župana oziroma predsednika delovnega telesa najpozneje do začetka seje. Če zaradi višje sile ali drugih razlogov ne more obvestiti župana oziroma predsednika delovnega telesa o svoji odsotnosti do začetka seje, mora to opraviti takoj, ko je to mogoče.

Če se član delovnega telesa iz neopravičenih razlogov ne udeleži treh sej delovnega telesa v koledarskem letu, lahko predsednik delovnega telesa predlaga občinskemu svetu njegovo razrešitev.

[IV. SEJE OBČINSKEGA SVETA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "IV. SEJE OBČINSKEGA SVETA)

[1. Sklicevanje sej, predsedovanje in udeležba na seji](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "1. Sklicevanje sej, predsedovanje in udeležba na seji)

[20. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "20. člen)

Občinski svet dela in odloča na sejah.

Seje občinskega sveta sklicuje župan.

Župan sklicuje seje občinskega sveta v skladu s programom dela občinskega sveta, na podlagi sklepa občinskega sveta, na predlog drugih predlagateljev, določenih s statutom občine, in če to zahtevajo okoliščine. Župan mora sklicati sejo občinskega sveta najmanj štirikrat letno.

Župan lahko skliče redno sejo občinskega sveta, preden je končana predhodno sklicana seja, občinski svet pa nove redne seje ne more začeti, dokler ne konča prejšnje redne seje.

[21. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "21. člen)

Vabilo za redno sejo občinskega sveta s predlogom dnevnega reda se pošlje članom občinskega sveta najkasneje 8 dni pred dnevom, določenim za sejo. Skupaj z vabilom se pošlje tudi gradivo, ki je bilo podlaga za uvrstitev zadev na dnevni red. Posamezno gradivo se lahko pošlje tudi kasneje, če je vsebina gradiva nujno potrebna pri odločanju o točki dnevnega reda.

Vabilo za sejo občinskega sveta se pošlje županu, podžupanu, predsedniku nadzornega odbora občine, tajniku občine, predsednikoma krajevnih odborov, vodjem političnih strank in list, zastopanih v občinskem svetu ter predstavnikom medijev.

Vabila iz prejšnjih dveh odstavkov se pošljejo praviloma po elektronski pošti, izjemoma po pošti v fizični obliki na papirju, če tako s pisno izjavo naroči prejemnik.

[22. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "22. člen)

Izredna seja občinskega sveta se skliče za obravnavanje in odločanje o nujnih zadevah, kadar ni pogojev za sklic redne seje, ali na zahtevo najmanj četrtine članov občinskega sveta.

V zahtevi članov občinskega sveta za sklic izredne seje morajo biti navedeni razlogi za njen sklic. Zahtevi mora biti priloženo gradivo o zadevah, o katerih naj občinski svet odloča, če člani občinskega sveta ne razpolagajo z gradivom, pa zahteva županu in občinski upravi, katero gradivo naj se za sejo pripravi.

Izredno sejo občinskega sveta skliče župan. Če izredna seja občinskega sveta, ki so jo zahtevali člani občinskega sveta, ni sklicana v roku sedmih dni od predložitve pisne obrazložene zahteve za sklic s priloženim ustreznim gradivom, jo lahko skličejo člani občinskega sveta, ki so sklic zahtevali, oziroma njihov pooblaščeni predstavnik. V tem primeru lahko sejo vodi član občinskega sveta, ki ga določijo člani, ki so sklic izredne seje zahtevali.

Vabilo za izredno sejo občinskega sveta z gradivom mora biti vročeno članom občinskega sveta najkasneje tri dni pred sejo. Vabilo se pošlje v skladu z 21. členom tega poslovnika in se objavi na spletni strani občine.

Če razmere terjajo drugače, se lahko izredna seja občinskega sveta skliče v skrajnem roku, ki je potreben, da so s sklicem seznanjeni vsi člani občinskega sveta in se seje lahko udeležijo. V tem primeru se lahko dnevni red seje predlaga na sami seji, na sami seji pa se lahko predloži tudi gradivo za sejo. Občinski svet pred sprejemom dnevnega reda tako sklicane izredne seje ugotovi utemeljenost razlogov za sklic. Če občinski svet ugotovi, da ni bilo razlogov, se seja ne opravi in se skliče nova izredna ali redna seja v skladu s tem poslovnikom.

[23. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "23. člen)

Dopisna seja se lahko opravi, kadar ni pogojev za sklic izredne seje občinskega sveta. Na dopisni seji ni mogoče odločati o proračunu in zaključnem računu občine, o splošnih aktih, s katerimi se v skladu z zakonom predpisujejo občinski davki in druge dajatve ter o zadevah, iz katerih izhajajo finančne obveznosti občine. Dopisna seja se opravi na podlagi v fizični ali elektronski obliki osebno vročenega vabila s priloženim gradivom ter predlogom sklepa, ki naj se sprejme z glasovanjem po elektronski pošti. Glede na način izvedbe dopisne seje mora sklic seje vsebovati rok trajanja dopisne seje (točen datum in čas trajanja seje, to je do katere ure se šteje trajanje seje).

Dopisna seja je sklepčna, če je bilo vabilo poslano vsem članom sveta, od katerih jih je osebno vročitev potrdila več kot polovica. Šteje se, da so osebno vročitev potrdili člani, ki so glasovali.

Predlog sklepa, ki je predložen na dopisno sejo, je sprejet, če je do roka zanj glasovala večina opredeljenih članov občinskega sveta, razen če zakon ali statut določa drugačno večino.

O dopisni seji se vodi zapisnik, ki mora poleg sestavin, določenih s tem poslovnikom, vsebovati še potrdila o osebni vročitvi vabil članom občinskega sveta oziroma ugotovitev, koliko članov občinskega sveta je glasovalo. Potrditev zapisnika dopisne seje se uvrsti na prvo naslednjo redno sejo občinskega sveta.

[24. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "24. člen)

Na seje občinskega sveta se vabijo poročevalci za posamezne točke dnevnega reda, ki jih določi župan oziroma tajnik občine.

Vabilo se pošlje tudi vsem, katerih navzočnost je, glede na dnevni red seje, potrebna.

[25. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "25. člen)

Predlog dnevnega reda seje občinskega sveta pripravi župan.

Predlog dnevnega reda lahko predlagajo tudi člani občinskega sveta, ki imajo pravico zahtevati sklic seje občinskega sveta. Posamezne točke dnevnega reda lahko predlaga posamezen član občinskega sveta ali svetniška skupina.

V predlog dnevnega reda seje občinskega sveta se lahko uvrstijo le točke, za katere obravnavo so izpolnjeni pogoji, ki so določeni s tem poslovnikom.

Na dnevni red ni mogoče uvrstiti akta, če še ni končan postopek o aktu z enako ali podobno vsebino.

Na dnevni red se prednostno uvrstijo odloki, ki so pripravljeni za drugo obravnavo.

O sprejemu dnevnega reda odloča občinski svet na začetku seje.

Občinski svet ne more odločiti, da se na dnevni red seje uvrstijo zadeve, če članom ni bilo predloženo gradivo, oziroma h katerim ni dal svojega mnenja ali ni zavzel stališča župan, kadar ta ni bil predlagatelj, če gradiva ni obravnavalo pristojno delovno telo, razen v primerih, ko delovno telo še ni bilo ustanovljeno, pa je obravnava nujna, ali če občinski svet odloči drugače.

[26. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "26. člen)

Sejo občinskega sveta vodi župan. Župan lahko za vodenje sej občinskega sveta pooblasti podžupana ali drugega člana občinskega sveta (v nadaljnjem besedilu: predsedujoči).

Če nastopijo razlogi, zaradi katerih župan ali predsedujoči ne more voditi že sklicane seje, jo vodi podžupan, če pa tudi to ni mogoče, jo vodi najstarejši član občinskega sveta.

Izredno sejo občinskega sveta, ki jo skličejo člani občinskega sveta, ker župan ni opravil sklica v skladu z zakonom in tem poslovnikom, vodi član občinskega sveta, ki ga pooblastijo člani občinskega sveta, ki so sklic seje zahtevali.

[27. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "27. člen)

Javnost seje občinskega sveta se zagotavlja z navzočnostjo občanov in predstavnikov sredstev javnega obveščanja na sejah občinskega sveta.

Predstavnike sredstev javnega obveščanja v občini in občane se o seji obvesti z objavljenim vabilom, ki mu je priloženo gradivo za sejo. Objava se opravi vsaj tri dni pred sejo na spletni strani občine. Sredstvom javnega obveščanja se pošlje še obvestilo po elektronski pošti.

Predsedujoči mora poskrbeti, da ima javnost v prostoru, v katerem seja občinskega sveta poteka, primeren prostor, da lahko spremlja delo občinskega sveta ter pri tem dela ne moti. Prostor za javnost mora biti vidno ločen od prostora za člane občinskega sveta.

Predsedujoči lahko na zahtevo predstavnika javnega obveščanja dopusti zvočno in slikovno snemanje posameznih delov seje. O zahtevi občana za snemanje posameznih delov seje odloči občinski svet.

Če občan, ki spremlja sejo, ali predstavnik sredstva javnega obveščanja moti delo občinskega sveta, ga predsedujoči najprej opozori, če tudi po opozorilu ne neha motiti dela občinskega sveta, pa ga odstrani iz prostora.

[28. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "28. člen)

Župan predlaga občinskemu svetu, da s sklepom zapre sejo za javnost v celoti ali ob obravnavi posamezne točke dnevnega reda, če to terja zagotovitev varstva podatkov, ki v skladu z zakonom niso informacije javnega značaja.

Kadar občinski svet sklene, da bo izključil javnost, oziroma kako točko dnevnega reda obravnaval brez navzočnosti javnosti, odloči, kdo je lahko poleg župana, predsedujočega in članov občinskega sveta navzoč na seji.

[2. Potek seje](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "2. Potek seje)

[29. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "29. člen)

Ko predsedujoči začne sejo, obvesti občinski svet, kdo izmed članov občinskega sveta mu je sporočil, da je zadržan in se seje ne more udeležiti.

Predsedujoči nato ugotovi, ali je občinski svet sklepčen. Predsedujoči obvesti občinski svet tudi o tem, kdo je povabljen na sejo.

Na začetku seje lahko predsedujoči poda pojasnila v zvezi z delom na seji in drugimi vprašanji.

[30. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "30. člen)

Preden občinski svet določi dnevni red seje, odloča o sprejemu zapisnika prejšnje seje.

Član občinskega sveta lahko da pripombe k zapisniku prejšnje seje in zahteva, da se zapisnik ustrezno spremeni in dopolni. O utemeljenosti zahtevanih sprememb ali dopolnitev zapisnika prejšnje seje odloči občinski svet.

Zapisnik se lahko sprejme z ugotovitvijo, da nanj niso bile podane pripombe, lahko pa se sprejme ustrezno spremenjen in dopolnjen s sprejetimi pripombami.

[31. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "31. člen)

Občinski svet na začetku seje določi dnevni red.

Pri določanju dnevnega reda občinski svet najprej odloča o predlogih, da se posamezne zadeve umaknejo z dnevnega reda, nato o predlogih, da se dnevni red razširi in nato o morebitnih predlogih za skrajšanje rokov, združitev obravnav ali hitri postopek.

Mandatne zadeve imajo prednost pred vsemi drugimi točkami dnevnega reda in se uvrstijo takoj za točko »potrditev zapisnika«.

Predlagatelj točke dnevnega reda lahko točko sam umakne vse do glasovanja o dnevnem redu. O predlagateljevem umiku točke občinski svet ne razpravlja in ne glasuje. Kadar predlaga umik točke dnevnega reda oseba, ki ni predlagatelj točke, občinski svet o tem razpravlja in glasuje.

Predlogi za razširitev dnevnega reda se lahko sprejmejo le, če so razlogi nastali po sklicu seje in če je bilo članom občinskega sveta izročeno gradivo, ki je podlaga za uvrstitev zadeve na dnevni red. O predlogih za razširitev dnevnega reda občinski svet razpravlja in glasuje.

Po sprejetih posameznih odločitvah za umik oziroma za razširitev dnevnega reda, da predsedujoči na glasovanje predlog dnevnega reda v celoti.

[32. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "32. člen)

Posamezne točke dnevnega reda se obravnavajo po določenem (sprejetem) vrstnem redu.

Med sejo lahko občinski svet izjemoma spremeni vrstni red obravnave posameznih točk dnevnega reda, če med potekom seje nastopijo okoliščine, zaradi katerih je potrebno posamezno gradivo obravnavati pred točko dnevnega reda, na katero je uvrščeno.

[33. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "33. člen)

Na začetku obravnave vsake točke dnevnega reda lahko poda župan ali oseba, ki jo določi župan oziroma predlagatelj, kadar to ni župan, dopolnilno obrazložitev. Dopolnilna obrazložitev sme trajati največ petnajst minut, če ni s tem poslovnikom drugače določeno. Kadar občinski svet tako sklene, je predlagatelj dolžan podati dopolnilno obrazložitev.

Če ni župan predlagatelj, poda župan ali podžupan oziroma tajnik občine mnenje k obravnavani zadevi. Potem dobi besedo predsednik delovnega telesa občinskega sveta, ki je zadevo obravnavalo.

Obrazložitev županovega mnenja in beseda predsednika delovnega telesa lahko trajata največ po deset minut.

Potem dobijo besedo člani občinskega sveta po vrstnem redu, kakor so se priglasili k razpravi. Razprava posameznega člana lahko traja največ sedem minut. Občinski svet lahko sklene, da posamezen član iz utemeljenih razlogov lahko razpravlja dalj časa, vendar ne več kot petnajst minut.

Razpravljavec lahko praviloma razpravlja le enkrat, ima pa pravico do replike po razpravi vsakega drugega razpravljavca. Replika mora biti konkretna in se nanašati na napovedi replike označeno razpravo, sicer jo lahko predsedujoči prepove. Replike smejo trajati največ tri minute.

Ko je vrstni red priglašenih razpravljavcev izčrpan, predsedujoči vpraša ali želi še kdo razpravljati. Dodatne razprave lahko trajajo le po tri minute.

[34. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "34. člen)

Razpravljavec sme govoriti le o vprašanju, ki je na dnevnem redu in o katerem teče razprava, h kateri je predsedujoči pozval.

Če se razpravljavec ne drži dnevnega reda ali prekorači čas za razpravo, ga predsedujoči opomni. Če se tudi po drugem opominu ne drži dnevnega reda oziroma nadaljuje z razpravo, mu predsedujoči lahko vzame besedo. Zoper odvzem besede lahko razpravljavec ugovarja. O ugovoru odloči občinski svet brez razprave.

[35. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "35. člen)

Članu občinskega sveta, ki želi govoriti o kršitvi poslovnika ali o kršitvi dnevnega reda, da predsedujoči besedo takoj, ko jo zahteva.

Nato poda predsedujoči pojasnilo glede kršitve poslovnika ali dnevnega reda. Če član ni zadovoljen s pojasnilom, odloči občinski svet o tem vprašanju brez razprave.

Če član zahteva besedo, da bi opozoril na napako, ali popravil navedbo, ki po njegovem mnenju ni točna in je povzročila nesporazum ali potrebo po osebnem pojasnilu, mu da predsedujoči besedo takoj, ko jo zahteva. Pri tem se mora član omejiti na pojasnilo in njegov govor ne sme trajati več kot pet minut.

[36. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "36. člen)

Ko predsedujoči ugotovi, da ni več priglašenih k razpravi, sklene razpravo o posamezni točki dnevnega reda. Če je na podlagi razprave treba pripraviti predloge za odločitev ali stališča, se razprava o taki točki dnevnega reda prekine in nadaljuje po predložitvi teh predlogov.

Predsedujoči lahko med sejo prekine delo občinskega sveta tudi, če je to potrebno zaradi odmora, priprave predlogov po zaključeni razpravi, potrebe po posvetovanjih, pridobitve dodatnih strokovnih mnenj. V primeru prekinitve predsedujoči določi, kdaj se bo seja nadaljevala.

Predsedujoči prekine delo občinskega sveta, če ugotovi, da seja ni več sklepčna, če so potrebna posvetovanja v delovnem telesu in v drugih primerih, ko tako sklene občinski svet. Če je delo občinskega sveta prekinjeno zato, ker seja ni več sklepčna, sklepčnosti pa ni niti v nadaljevanju seje, predsedujoči sejo prekine in določi kdaj se nadaljuje.

[37. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "37. člen)

Seje občinskega sveta se sklicujejo najprej ob šestnajsti uri in morajo biti načrtovane tako, da praviloma ne trajajo več kot štiri ure.

Predsedujoči odredi petnajstminutni odmor vsaj po dveh urah neprekinjenega dela.

Odmor lahko predsedujoči odredi tudi na obrazložen predlog posameznega ali skupine članov občinskega sveta, župana ali predlagatelja, če je to potrebno zaradi priprave dopolnil (amandmajev), mnenj, stališč, dodatnih obrazložitev ali odgovorov, oziroma pridobitve zahtevanih podatkov. Odmor lahko traja največ trideset minut, odredi pa se ga lahko pred oziroma v okviru posamezne točke največ dvakrat.

Če kdo od upravičencev predlaga dodatni odmor po izčrpanju možnosti iz prejšnjega odstavka, odloči občinski svet ali se lahko odredi odmor ali pa se seja prekine in nadaljuje drugič.

[38. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "38. člen)

Če občinski svet o zadevi, ki jo je obravnaval, ni končal razprave ali če ni pogojev za odločanje, ali če občinski svet o zadevi ne želi odločiti na isti seji, se razprava oziroma odločanje o zadevi preloži na eno izmed naslednjih sej. Enako lahko občinski svet odloči, če časovno ni uspel obravnavati vseh točk dnevnega reda.

Ko so vse točke dnevnega reda izčrpane, občinski svet konča sejo.

[3. Vzdrževanje reda na seji](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "3. Vzdrževanje reda na seji)

[39. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "39. člen)

Za red na seji skrbi predsedujoči. Na seji občinskega sveta ne sme nihče govoriti, dokler mu predsedujoči ne da besede.

Predsedujoči skrbi, da govornika nihče ne moti med govorom. Govornika lahko opomni na red ali mu seže v besedo le predsedujoči.

[40. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "40. člen)

Za kršitev reda na seji občinskega sveta sme predsedujoči izreči naslednje ukrepe:

– opomin,

– odvzem besede,

– odstranitev s seje ali z dela seje.

[41. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "41. člen)

Opomin se lahko izreče članu občinskega sveta, če govori, čeprav ni dobil besede, če sega govorniku v besedo, ali če na kak drug način krši red na seji.

Odvzem besede se lahko izreče govorniku, če s svojim govorom na seji krši red in določbe tega poslovnika in je bil na tej seji že dvakrat opominjan, naj spoštuje red in določbe tega poslovnika.

Odstranitev s seje ali z dela seje se lahko izreče članu občinskega sveta oziroma govorniku, če kljub opominu ali odvzemu besede krši red na seji, tako da onemogoča delo občinskega sveta.

Član občinskega sveta oziroma govornik, ki mu je izrečen ukrep odstranitve s seje ali z dela seje, mora takoj zapustiti prostor, v katerem je seja.

[42. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "42. člen)

Predsedujoči lahko odredi, da se odstrani s seje in iz poslopja, v katerem je seja, vsak drug udeleženec, ki krši red na seji oziroma s svojim ravnanjem onemogoča nemoten potek seje.

Če je red hudo kršen, lahko predsedujoči odredi, da se odstranijo vsi poslušalci.

[43. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "43. člen)

Če predsedujoči z rednimi ukrepi ne more ohraniti reda na seji občinskega sveta, jo prekine.

[4. Odločanje](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "4. Odločanje)

[44. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "44. člen)

Občinski svet veljavno odloča, če je na seji navzočih večina vseh članov občinskega sveta.

Navzočnost se ugotavlja na začetku seje, pred vsakim glasovanjem in na začetku nadaljevanja seje po odmoru oziroma prekinitvi. Navzočnost članov občinskega sveta na začetku seje se ugotovi s podpisi članov na listi navzočnosti.

Za sklepčnost je odločilna dejanska navzočnost članov občinskega sveta v sejni sobi (dvorani). Preverjanje sklepčnosti lahko zahteva vsak član občinskega sveta ali predsedujoči kadarkoli.

Kadar je za sprejem odločitve potrebna dvotretjinska večina vseh članov občinskega sveta, občinski svet veljavno odloča, če je na seji navzočih najmanj dve tretjini vseh članov občinskega sveta.

[45. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "45. člen)

Občinski svet sprejema odločitve z večino opredeljenih glasov navzočih članov, razen če zakon ali statut določa drugačno večino. Predlagana odločitev je sprejeta, če je med opredeljenimi glasovi več glasov »ZA« kot »PROTI«.

[46. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "46. člen)

Občinski svet praviloma odloča z javnim glasovanjem.

S tajnim glasovanjem lahko občinski svet odloča, če tako sklene pred odločanjem o posamezni zadevi oziroma vprašanju. Predlog za tajno glasovanje lahko da župan ali vsak član občinskega sveta.

[47. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "47. člen)

Glasovanje se opravi po končani razpravi o predlogu, o katerem se odloča. Predsedujoči pred vsakim glasovanjem prebere predlagano besedilo sklepa ali amandmaja.

Član občinskega sveta ima pravico obrazložiti svoj glas, razen če ta poslovnik ne določa drugače. Obrazložitev glasu se v okviru posameznega glasovanja dovoli le enkrat in sme trajati največ dve minuti.

H glasovanju pozove predsedujoči člane občinskega sveta tako, da jim najprej predlaga, da se opredelijo »ZA« sprejem predlagane odločitve, po zaključenem opredeljevanju za sprejem odločitve pa še, da se opredelijo »PROTI« sprejemu predlagane odločitve. Vsak član glasuje o isti odločitvi samo enkrat, razen če je glasovanje v celoti ponovljeno.

Predsedujoči po vsakem opravljenem glasovanju ugotovi in objavi izid glasovanja, tako da ugotovi število glasov »ZA«, število glasov »PROTI« in ugotovi ali je sklep ali amandma sprejet ali ne.

[48. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "48. člen)

Javno glasovanje se opravi z dvigom rok, z uporabo glasovalne naprave ali s poimenskim izjavljanjem.

Poimensko glasujejo člani občinskega sveta, če občinski svet tako odloči na predlog predsedujočega ali najmanj ene četrtine vseh članov občinskega sveta.

Člane se pozove k poimenskemu glasovanju po abecednem redu prve črke njihovih priimkov. Član glasuje tako, da glasno izjavi »ZA« ali »PROTI«. O poimenskem glasovanju se piše zaznamek tako, da se pri vsakem članu občinskega sveta zapiše, kako je glasoval, ali pa se zabeleži njegova odsotnost. Zaznamek je sestavni del zapisnika seje.

[49. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "49. člen)

Tajno se glasuje z glasovnicami.

Tajno glasovanje vodi in ugotavlja izide tričlanska komisija, ki jo vodi predsedujoči. Dva člana določi občinski svet na predlog predsedujočega. Administrativno-tehnična opravila v zvezi s tajnim glasovanjem opravlja tajnik občine ali javni uslužbenec, ki ga določi tajnik.

Za glasovanje se natisne toliko enakih glasovnic, kot je članov občinskega sveta. Glasovnice morajo biti overjene z žigom, ki ga uporablja občinski svet.

Pred začetkom glasovanja določi predsedujoči čas glasovanja.

Komisija vroči glasovnice članom občinskega sveta in sproti označi, kateri član je prejel glasovnico. Glasuje se na prostoru, ki je določen za glasovanje in na katerem je zagotovljena tajnost glasovanja.

Glasovnica vsebuje predlog, o katerem se odloča, in praviloma opredelitev »ZA« in »PROTI«. »ZA« je na dnu glasovnice za besedilom predloga na levi strani, »PROTI« pa na desni strani. Glasuje se tako, da se obkroži besedo »ZA« ali besedo »PROTI«.

Glasovnica mora vsebovati navodilo za glasovanje.

Glasovnica za imenovanje vsebuje zaporedne številke, imena in priimke kandidatov, če jih je več po abecednem redu prvih črk njihovih priimkov. Glasuje se tako, da se obkroži zaporedno številko pred priimkom in imenom kandidata, za katerega se želi glasovati in največ toliko zaporednih številk kolikor kandidatov je v skladu z navodilom na glasovnici treba imenovati.

Ko član občinskega sveta izpolni glasovnico, odda glasovnico v glasovalno skrinjico.

[50. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "50. člen)

Ko je glasovanje končano, komisija ugotovi izid glasovanja.

Poročilo o izidu glasovanja vsebuje podatke o:

– datumu in številki seje občinskega sveta,

– predmetu glasovanja,

– sestavi glasovalne komisije s podpisi njenih članov,

– številu razdeljenih glasovnic,

– številu oddanih glasovnic,

– številu neveljavnih glasovnic,

– številu veljavnih glasovnic,

– številu glasov »ZA« in število glasov »PROTI« oziroma pri glasovanju o kandidatih, številu glasov, ki jih je dobil posamezni kandidat,

– ugotovitvi, da je predlog izglasovan s predpisano večino, ali da predlog ni izglasovan, pri glasovanju o kandidatih pa, kateri kandidat je imenovan.

Predsedujoči takoj po ugotovitvi rezultatov objavi izid glasovanja na seji občinskega sveta.

[51. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "51. člen)

Če član občinskega sveta utemeljeno ugovarja poteku glasovanja ali ugotovitvi izida glasovanja, se lahko glasovanje ponovi.

O ponovitvi glasovanja odloči občinski svet brez razprave na predlog člana, ki ugovarja poteku ali ugotovitvi izida glasovanja, ali na predlog predsedujočega. O isti zadevi je mogoče glasovati največ dvakrat. Javnega poimenskega glasovanja se ne ponavlja.

[5. Zapisnik seje občinskega sveta](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "5. Zapisnik seje občinskega sveta)

[52. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "52. člen)

O vsaki seji občinskega sveta se piše zapisnik.

Zapisnik obsega glavne podatke o delu na seji, zlasti pa podatke o navzočnosti članov občinskega sveta na seji in ob posameznem glasovanju, o odsotnosti članov občinskega sveta in razlogih zanjo, o udeležbi vabljenih, predstavnikov javnosti in občanov na seji, o sprejetem dnevnem redu, imenih razpravljavcev, predlogih sklepov, o izidih glasovanja o posameznih predlogih in o sklepih, ki so bili sprejeti, o vseh postopkovnih odločitvah predsedujočega in občinskega sveta ter o stališčih statutarno pravne komisije o postopkovnih vprašanjih. Zapisniku je treba predložiti original vabila in gradivo, ki je bilo predloženo oziroma obravnavano na seji. Zapisnik mora biti poslan članom občinskega sveta najkasneje s sklicem naslednje seje.

[53. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "53. člen)

Zaradi zagotavljanja javnosti, dokumentiranja in priprave zapisnikov sej, se potek seje snema na elektronski nosilec zvoka in slike.

Dostop do avdio videoposnetka se javnosti omogoča s prenosom zvoka in slike na svetovnem spletu in preko izbranega izvajalca TV programa, za čas do naslednje seje občinskega sveta.

Seje občinskega sveta se za namen dokumentiranja in pisanja zapisnika tudi zvočno snema. Seje ali deli sej, ki so zaprti za javnost se snemajo le zvočno. Zvočni zapis se javno ne objavlja.

Član občinskega sveta in drug udeleženec javne seje ima pravico poslušati zvočni zapis seje. Poslušanje se opravi v prostorih občinske uprave ob navzočnosti pooblaščenega javnega uslužbenca.

Vsakdo lahko zaprosi, da se del zvočnega zapisa seje, ki vsebuje informacijo javnega značaja, ki jo želi pridobiti, dobesedno prepiše in se mu posreduje. Prošnjo, v kateri poleg svojega osebnega imena in naslova navede, kakšno informacijo želi dobiti, vloži pri pooblaščenemu javnemu uslužbencu, ki o zahtevi odloči v skladu z zakonom.

Zvočni zapis seje je na voljo do sprejetja zapisnika seje na občinskem svetu.

[54. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "54. člen)

Za zapisnik seje občinskega sveta skrbi tajnik občine. Tajnik občine lahko za vodenje zapisnika seje občinskega sveta pooblasti drugega javnega uslužbenca.

Na vsaki redni seji občinskega sveta se obravnavajo in potrdijo zapisniki prejšnje redne in vseh vmesnih izrednih oziroma dopisnih sej občinskega sveta. Vsak član občinskega sveta ima pravico podati pripombe na zapisnik. O utemeljenosti pripomb odloči občinski svet. Če so pripombe sprejete, se zapišejo v zapisnik ustrezne spremembe.

Sprejeti zapisnik podpišeta predsedujoči občinskega sveta, ki je sejo vodil in tajnik občine, oziroma pooblaščeni javni uslužbenec, ki je vodil zapisnik.

Po sprejemu se zapisnik objavi na spletnih straneh občine. Kateri sklepi so bili sprejeti, se objavi tudi na krajevno običajen način.

Zapisnik nejavne seje oziroma tisti del zapisnika, ki je bil voden na nejavnem delu seje občinskega sveta, se ne prilaga v gradivo za redno sejo občinskega sveta in ne objavlja. Člane občinskega sveta z njim pred potrjevanjem zapisnika seznani predsedujoči.

[55. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "55. člen)

Ravnanje z gradivom občinskega sveta, ki je zaupne narave, določi občinski svet na podlagi zakona s posebnim aktom.

Izvirniki odlokov, splošnih in drugih aktov občinskega sveta, zapisniki sej ter vse gradivo občinskega sveta in njegovih delovnih teles, se kot trajno gradivo hrani v stalni zbirki dokumentarnega gradiva občinske uprave.

[56. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "56. člen)

Član občinskega sveta ima pravico vpogleda v vse spise in gradivo, ki se hrani v stalni zbirki dokumentarnega gradiva, če je to potrebno zaradi izvrševanja njegove funkcije. Vpogled odredi tajnik občine na podlagi pisne zahteve člana občinskega sveta. Original zahteve, odredba oziroma sklep o zavrnitvi, se hranijo pri gradivu, ki je bilo vpogledano.

V primeru dokumentarnega gradiva zaupne narave, odloči o vpogledu župan v skladu z zakonom in aktom občinskega sveta.

[6. Strokovna in administrativno tehnična opravila za občinski svet](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "6. Strokovna in administrativno tehnična opravila za občinski svet)

[57. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "57. člen)

Za strokovno in administrativno delo za občinski svet in za delovna telesa sveta je odgovoren tajnik občine.

Tajnik občine organizira strokovno in tehnično pripravo gradiv za potrebe občinskega sveta in določi javnega uslužbenca, ki pomaga pri pripravi in vodenju sej ter opravlja druga opravila potrebna za nemoteno delo občinskega sveta in njegovih delovnih teles, če ni za to s sistemizacijo delovnih mest v občinski upravi določeno posebno delovno mesto.

[7. Delovna telesa občinskega sveta](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "7. Delovna telesa občinskega sveta)

[58. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "58. člen)

Komisije in odbori občinskega sveta v okviru svojega delovnega področja v skladu s tem poslovnikom in aktom o ustanovitvi obravnavajo zadeve iz pristojnosti občinskega sveta in dajejo občinskemu svetu mnenja in predloge.

Komisije in odbori občinskega sveta lahko predlagajo občinskemu svetu v sprejem odloke in druge akte iz njegove pristojnosti, razen proračuna in zaključnega računa proračuna in drugih aktov, za katere je v zakonu ali v statutu občine določeno, da jih sprejme občinski svet na predlog župana.

[59. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "59. člen)

Stalna delovna telesa občinskega sveta so naslednji odbori in komisije:

– komisija za mandatna vprašanja, volitve in imenovanja;

– statutarno pravna komisija;

– odbor za gospodarski razvoj;

– odbor za okolje in prostor;

– odbor za družbene dejavnosti – sociala in zdravstvo;

– odbor za družbene dejavnosti – šolstvo, predšolsko varstvo, kulturo in šport.

Posvetovalni telesi občinskega sveta pa sta krajevna odbora za območji naselij Šempeter pri Gorici in Vrtojba.

[60. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "60. člen)

Komisija za mandatna vprašanja, volitve in imenovanja opravlja zlasti naslednje naloge:

– občinskemu svetu predlaga kandidate za člane delovnih teles občinskega sveta, občinskih organov, ravnateljev, direktorjev in predstavnikov ustanovitelja v organih javnih zavodov, javnih agencij, javnih skladov in javnih podjetij;

– opravlja naloge v zvezi s preprečevanjem korupcije;

– občinskemu svetu ali županu daje pobude in predloge v zvezi s kadrovskimi vprašanji v občini, ki so v pristojnosti občinskega sveta;

– pripravlja predloge odločitev občinskega sveta v zvezi s plačami ter drugimi prejemki občinskih funkcionarjev, članov občinskih organov in delovnih teles, ravnateljev in direktorjev javnih zavodov, javnih agencij in skladov ter direktorjev javnih podjetij ter izvršuje odločitve občinskega sveta;

– občinskemu svetu predlaga kandidate za dobitnike nagrad in priznanj občine;

– obravnava druga vprašanja, ki ji jih določi občinski svet.

Komisijo za mandatna vprašanja, volitve in imenovanja imenuje občinski svet praviloma na konstitutivni seji po konstituiranju občinskega sveta, najkasneje pa na prvi naslednji seji.

[61. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "61. člen)

Statutarno pravna komisija občinskega sveta obravnava predlog statuta občine in poslovnika občinskega sveta in njunih sprememb oziroma dopolnitev, odlokov in drugih aktov, ki jih občinski svet sprejema v obliki predpisov.

Komisija oblikuje svoje mnenje oziroma stališče glede skladnosti obravnavanih predlogov aktov z ustavo, zakoni in statutom občine ter glede medsebojne skladnosti z drugimi veljavnimi akti občine.

Komisija lahko predlaga občinskemu svetu v sprejem spremembe in dopolnitve statuta občine in poslovnika občinskega sveta ter obvezno razlago določb splošnih aktov občine.

Med dvema sejama občinskega svet, če tako zahteva predsedujoči občinskega sveta, statutarno pravna komisija razlaga poslovnik občinskega sveta.

[62. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "62. člen)

Odbor za gospodarski razvoj obravnava vse predloge aktov in drugih odločitev iz pristojnosti občine na področju gospodarstva (malega gospodarstva in obrti, kmetijstva, gostinstva in turizma) in gospodarskih javnih služb, ki so občinskemu svetu predlagani v sprejem, oblikuje o njih svoje mnenje in občinskem svetu poda stališče s predlogom odločitve, lahko pa poda tudi pobude iz tega področja.

[63. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "63. člen)

Odbor za okolje in prostor obravnava vse predloge aktov in drugih odločitev iz pristojnosti občine na področju planiranja, varstva okolja, urejanja in gospodarjenja s prostorom in nepremičnim premoženjem občine, ki so občinskemu svetu predlagani v sprejem, oblikuje o njih svoje mnenje in občinskemu svetu poda stališče s predlogom odločitve, lahko pa poda tudi pobude iz tega področja.

[64. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "64. člen)

Odbor za družbene dejavnosti – sociala in zdravstvo obravnava vse predloge aktov in drugih odločitev iz pristojnosti občine na področju socialne problematike, zagotavljanja in urejanja socialne varnosti in dejavnosti s področja zdravstva, ki so občinskemu svetu predlagani v sprejem, oblikuje o njih svoje mnenje in občinskemu svetu poda stališče s predlogom odločitve, lahko pa poda tudi pobude iz tega področja.

[65. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "65. člen)

Odbor za družbene dejavnosti – šolstvo, predšolsko varstvo, kultura in šport obravnava predloge aktov in drugih odločitev iz pristojnosti občine na področju šolstva, izobraževanja, mladinske problematike, dejavnosti predšolske vzgoje, kulture in športa, ki so občinskemu svetu predlagani v sprejem, oblikuje o njih svoje mnenje in občinskemu svetu poda stališče s predlogom odločitve, lahko pa poda tudi pobude iz tega področja.

[66. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "66. člen)

Krajevna odbora za območje naselij Šempeter pri Gorici in Vrtojba imata naslednje naloge:

– organizirata ali sodelujeta pri organizaciji kulturnih, športnih in drugih prireditev;

– ugotavljata potrebo po izvrševanju določenih aktivnosti lokalnega pomena;

– dajeta predloge in sodelujeta pri pripravi razvojnih programov občine na področju javne infrastrukture na svojem območju;

– sodelujeta pri nadzoru nad opravljenimi deli;

– dajeta predloge za sanacijo divjih odlagališč komunalnih odpadkov in sodelujeta pri njihovi sanaciji;

– dajeta predloge za ureditev in olepšanje kraja (zasaditev cvetlic, grmičevja, okrasnih dreves, ureditev in vzdrževanje sprehajalnih poti itd.) in pri tem sodelujeta;

– dajeta pobude za dodatno prometno ureditev (prometna signalizacija, ureditev dovozov in izvozov, omejevanje hitrosti itd.);

– sodelujeta in dajeta mnenja pri javnih razgrnitvah prostorskih, planskih in izvedbenih aktov, ki obravnavajo območje njihovega kraja;

– spremljata nevarnosti na svojem območju in o tem obveščata štab za civilno zaščito ter po potrebi prebivalstvo in sodelujeta pri ostalih nalogah s področja zaščite in reševanja;

– sodelujeta s socialnimi, zdravstvenimi in podobnimi službami pri nudenju pomoči ljudem v stiski na svojem območju;

– opravljata druge naloge lokalnega pomena, ki so določene z drugimi akti občinskega sveta ali župana.

[67. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "67. člen)

Občinski svet in župan lahko ustanovita skupna delovna telesa. V aktu o ustanovitvi skupnega delovnega telesa se določi njihova sestava in naloge.

[68. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "68. člen)

Predsednik delovnega telesa predstavlja delovno telo, organizira in vodi delo delovnega telesa, sklicuje njegove seje in zastopa njegova mnenja, stališča in predloge v občinskem svetu.

Seje delovnih teles se skličejo za obravnavo dodeljenih zadev po sklepu občinskega sveta, na podlagi dnevnega reda redne seje občinskega sveta ali na zahtevo župana.

Gradivo za sejo delovnega telesa mora biti poslano članom delovnega telesa najmanj tri dni pred sejo delovnega telesa, razen v izjemnih in utemeljenih primerih.

Delovno telo dela na sejah. Delovno telo lahko veljavno sprejema svoje odločitve, če je na seji navzoča večina njegovih članov, svoje odločitve – mnenja, stališča in predloge pa sprejema z večino opredeljenih glasov navzočih članov.

Glasovanje v delovnem telesu je javno.

Za delo delovnih teles se smiselno uporabljajo določila tega poslovnika, ki se nanašajo na delo občinskega sveta.

[69. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "69. člen)

Na sejo delovnega telesa so praviloma vabljeni javni uslužbenci, ki so sodelovali pri pripravi predlogov aktov in drugih odločitev občinskega sveta, ki jih določi predlagatelj, lahko pa tudi predstavniki organov in organizacij, zavodov, podjetij in skladov, katerih delo je neposredno povezano z obravnavano problematiko.

[V. AKTI OBČINSKEGA SVETA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "V. AKTI OBČINSKEGA SVETA)

[1. Splošne določbe](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "1. Splošne določbe)

[70. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "70. člen)

Občinski svet sprejema statut občine in v skladu z zakonom in statutom naslednje akte:

– poslovnik o delu občinskega sveta,

– proračun občine in zaključni račun,

– planske in razvojne akte občine ter prostorske izvedbene akte,

– odloke,

– odredbe,

– pravilnike,

– navodila,

– sklepe.

Občinski svet sprejema tudi stališča, priporočila, poročila, obvezne razlage določb statuta občine in drugih splošnih aktov ter daje mnenja in soglasja v skladu z zakonom ali statutom občine.

Vsebina splošnih aktov občine je določena z zakonom in statutom občine.

[71. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "71. člen)

Proračun občine in zaključni račun proračuna, odloke ter druge splošne akte, za katere je v zakonu ali tem statutu tako določeno, predlaga občinskemu svetu v sprejem župan.

Delovna telesa občinskega sveta ter vsak član občinskega sveta lahko predlagajo občinskemu svetu v sprejem odloke in druge akte iz njegove pristojnosti, razen aktov iz prvega odstavka.

Najmanj pet odstotkov volivcev v občini lahko v skladu z zakonom in statutom občine zahteva od občinskega sveta izdajo ali razveljavitev splošnega akta.

[72. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "72. člen)

Akte, ki jih sprejema občinski svet, podpisuje župan.

Izvirnike aktov občinskega sveta se pečati in shrani v stalni zbirki dokumentarnega gradiva občinske uprave.

[2. Postopek za sprejem odloka](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "2. Postopek za sprejem odloka)

[73. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "73. člen)

Predlog odloka mora vsebovati naslov odloka, uvod, pravno podlago, besedilo členov in obrazložitev.

Uvod obsega razloge za sprejetje odloka, oceno stanja, cilje, načela in poglavitne rešitve predloga odloka ter oceno finančnih in drugih posledic, ki jih bo imelo sprejetje odloka. Uvod obsega tudi navedbo virov financiranja. Glede na vsebino odloka mora biti uvodu priloženo tudi grafično ali kartografsko gradivo. Prav tako mora predlog odloka vsebovati povzetek sodelovanja predlagatelja z javnostjo.

Če je predlagatelj odloka delovno telo občinskega sveta ali član občinskega sveta, pošlje predlog odloka županu s predlogom za uvrstitev na dnevni red seje občinskega sveta.

[74. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "74. člen)

Predlagatelj določi svojega predstavnika, ki bo sodeloval v obravnavah predloga odloka na sejah občinskega sveta.

Župan lahko sodeluje v vseh obravnavah predloga odloka na sejah občinskega sveta, tudi kadar ni predlagatelj.

[75. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "75. člen)

Občinski svet razpravlja o predlogu odloka na dveh obravnavah.

Predlog odloka se pošlje članom občinskega sveta najkasneje osem dni pred dnem, določenim za sejo občinskega sveta, na kateri bo obravnavan.

Predlog odloka se objavi na spletni strani občine ter o tem obvesti subjekte, katerih sodelovanje pri pripravi predpisov določa zakon in subjekte, ki se ukvarjajo s področjem, ki se ureja z odlokom tako, da ima zainteresirana javnost, do sprejema odloka v drugi obravnavi vsaj 30 dni časa za vključitev v obravnavo.

Občinska uprava pripravi listo subjektov katerih sodelovanje pri pripravi predpisov določa zakon in subjektov, ki se ukvarjajo s področjem, ki se ureja z odlokom.

[76. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "76. člen)

V prvi obravnavi predloga odloka se razpravlja o razlogih, ki zahtevajo sprejem odloka, o ciljih in načelih ter temeljnih rešitvah predloga odloka.

Če občinski svet meni, da predlog ni primeren za nadaljnjo obravnavo ali, da odlok ni potreben, ga s sklepom zavrne.

Po končani prvi obravnavi lahko predlagatelj predlaga umik predloga odloka. O predlogu umika odloči občinski svet s sklepom.

Če na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi, lahko občinski svet na predlog predlagatelja sprejme predlog odloka na isti seji, tako da se prva in druga obravnava predloga odloka združita.

[77. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "77. člen)

Pred začetkom druge obravnave mora predlagatelj pripraviti novo besedilo predloga odloka, pri čemer na primeren način upošteva stališča in predloge iz prve obravnave, oziroma jih utemeljeno zavrne.

[78. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "78. člen)

V drugi obravnavi razpravlja občinski svet po vrstnem redu o vsakem členu predloga odloka. Ko občinski svet konča razpravo o posameznem členu predloga odloka, glasuje o predlogu odloka v celoti.

V drugi obravnavi predloga odloka lahko člani občinskega sveta predlagajo spremembe in dopolnitve naslova in členov predloga odloka v obliki amandmaja.

Župan lahko predlaga amandmaje.

Amandma mora biti predložen članom občinskega sveta v pisni obliki z obrazložitvijo najmanj tri dni pred dnem, določenim za sejo občinskega sveta, na kateri bo obravnavan predlog odloka, h kateremu je predlagan amandma, ali na sami seji, na kateri lahko predlaga amandma najmanj ena četrtina vseh članov občinskega sveta.

Predlagatelj amandmaja ima pravico na seji do konca obravnave obrazložiti, spremeniti ali dopolniti amandma oziroma ga umakniti.

[79. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "79. člen)

Po končani razpravi predsedujoči najprej ugotovi pravilnost vloženih amandmajev.

O vsakem amandmaju k predlogu odloka glasuje občinski svet praviloma posebej.

O amandmajih se glasuje po vrstnem redu členov, na katere se amandmaji nanašajo.

Če je k členu predloga odloka predlaganih več amandmajev, se najprej glasuje o amandmaju, ki najbolj odstopa od predloga in nato po tem kriteriju o drugih amandmajih.

Po končanem glasovanju o amandmajih občinski svet odloča o predlogu odloka v celoti.

[80. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "80. člen)

Statut občine in poslovnik občinskega sveta se sprejemata po enakem postopku kot velja za sprejemanje odloka.

Proračun občine sprejema občinski svet po postopku, določenem s tem poslovnikom.

O predlogih drugih aktov iz svoje pristojnosti lahko odloča občinski svet na eni obravnavi, če zakon ne določa drugače.

[81. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "81. člen)

Občinski svet mora do prenehanja mandata svojih članov praviloma zaključiti vse postopke o predlaganih splošnih aktih občine.

V primeru, da postopki niso zaključeni, občinski svet v novi sestavi na predlog župana odloči, o katerih predlogih za sprejem občinskih splošnih aktov bo postopek nadaljeval, katere začel obravnavati znova ter katerih ne bo obravnaval. Če predlagatelj ni več občinski funkcionar, se predlog ne obravnava.

[3. Hitri postopek za sprejem odlokov](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "3. Hitri postopek za sprejem odlokov)

[82. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "82. člen)

Kadar to zahtevajo izredne potrebe občine ali naravne nesreče, lahko občinski svet sprejme odlok po hitrem postopku. Po hitrem postopku sprejema občinski svet tudi obvezne razlage določb splošnih aktov občine.

Hitri postopek lahko predlaga vsak predlagatelj odloka. O uporabi hitrega postopka odloči občinski svet na začetku seje pri določanju dnevnega reda.

Če občinski svet ne sprejme predloga za sprejetje odloka po hitrem postopku, se uporabljajo določbe tega poslovnika o rednem postopku in prvi obravnavi predloga odloka.

Pri hitrem postopku ne veljajo roki, ki so določeni za posamezna opravila v rednem postopku sprejemanja odloka.

Pri hitrem postopku se združita prva in druga obravnava predloga odloka na isti seji.

Pri hitrem postopku je mogoče predlagati amandmaje na sami seji vse do konca obravnave predloga odloka.

[4. Skrajšani postopek za sprejem odlokov](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "4. Skrajšani postopek za sprejem odlokov)

[83. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "83. člen)

Občinski svet lahko na obrazložen predlog predlagatelja odloči, da bo na isti seji opravil obe obravnavi predloga odloka ali drugega splošnega akta, ki se sprejema na enak način, če gre:

– za manj zahtevne spremembe in dopolnitve;

– prenehanje veljavnosti splošnega akta ali njegovih posameznih določb skladu z zakonom;

– uskladitve z zakonom, državnim proračunom ali drugimi predpisi države oziroma občine;

– spremembe in dopolnitve v zvezi z odločbami ustavnega sodišča;

– prečiščena besedila aktov.

Odločitev iz prejšnjega odstavka ne more biti sprejeta, če ji nasprotuje najmanj ena tretjina navzočih članov občinskega sveta. Po končani prvi obravnavi lahko vsak član občinskega sveta predlaga, da občinski svet spremeni svojo odločitev iz prvega odstavka tega člena in da se druga obravnava opravi po rednem postopku. O tem odloči občinski svet takoj po vložitvi predloga.

V skrajšanem postopku se amandmaji vlagajo samo k členom splošnega akta, ki se s predlogom spreminjajo ali dopolnjujejo. Amandmaji se lahko vlagajo na sami seji vse do konca obravnave odloka.

[84. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "84. člen)

Statut, odloki in drugi predpisi občine morajo biti objavljeni v uradnem glasilu, ki ga določi statut občine in pričnejo veljati petnajsti dan po objavi, če ni v njih drugače določeno.

V uradnem glasilu se objavljajo tudi drugi akti, za katere tako določi občinski svet.

[5. Postopek za sprejem proračuna](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "5. Postopek za sprejem proračuna)

[85. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "85. člen)

S proračunom občine se razporedijo vsi prihodki in izdatki za posamezne namene financiranja javne porabe občini.

Občinski proračun se sprejme za proračunsko leto, ki se začne in konča hkrati s proračunskim letom za državni proračun.

[86. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "86. člen)

Predlog proračuna občine mora župan predložiti občinskemu svetu najkasneje v 30 dneh po predložitvi državnega proračuna državnemu zboru. V letu rednih lokalnih volitev predloži župan predlog proračuna najkasneje v 60 dneh po izvolitvi občinskega sveta.

Župan pošlje vsem članom občinskega sveta predlog proračuna občine z vsemi sestavinami, ki jih določa zakon, ki ureja javne finance, hkrati z vabilom za sejo občinskega sveta, na kateri bo predlog proračuna predstavljen in opravljena splošna razprava.

V okviru predstavitve predstavi župan ali pooblaščeni delavec občinske uprave občinskemu svetu:

– temeljna izhodišča in predpostavke za pripravo predloga proračuna;

– načrtovane politike občine;

– oceno bilance prihodkov in odhodkov, finančnih terjatev in naložb ter računa financiranja v prihodnjih dveh letih;

– okvirni predlog obsega finančnega načrta posameznega neposrednega uporabnika proračuna v prihodnjih dveh letih in kadrovski načrt;

– načrt razvojnih programov;

– načrt nabav.

Po predstavitvi predloga proračuna opravi občinski svet splošno razpravo in sprejme sklep, da se o predlogu opravi javna razprava.

Če občinski svet meni, da predlog ni ustrezna podlaga za javno razpravo, sprejme stališča in predloge ter naloži županu, da v roku sedem dni predloži občinskemu svetu popravljen predlog proračuna z obrazložitvijo, kako so stališča in predlogi občinskega sveta v njem upoštevani.

Če občinski svet po ponovni obravnavi predloga proračuna ne pošlje v javno razpravo, ga skupaj s stališči in predlogi občinskega sveta pošlje v javno razpravo župan.

[87. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "87. člen)

Predlog proračuna mora biti v javni razpravi najmanj 15 dni.

V času javne razprave mora biti zagotovljen vpogled v predlog proračuna tako, da sklep o javni razpravi in predlog proračuna objavi na spletnih straneh občine in zainteresiranim zagotovi dostop do predloga v prostorih občine.

Občina objavi način in rok za vlaganje pripomb in predlogov občanov k predlogu občinskega proračuna na svojih spletnih straneh in na krajevno običajen način. Na ta način se omogoči participacija občanov pri sprejemanju proračuna.

[88. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "88. člen)

V času javne razprave obravnavajo predlog proračuna delovna telesa občinskega sveta, ter zainteresirana javnost.

Pripombe in predlogi k predlogu proračuna se pošljejo županu.

Predsedniki delovnih teles občinskega sveta lahko v času javne razprave zahtevajo, da župan in predstavniki občinske uprave na njihovih sejah pojasnijo predlog proračuna občine.

[89. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "89. člen)

Najkasneje v petnajstih dneh po končani javni razpravi o predlogu proračuna pripravi župan dopolnjeni odlok o proračunu občine ter skliče sejo občinskega sveta, na kateri se bosta obravnavala.

Na dopolnjen predlog proračuna in odlok o proračunu občine lahko člani občinskega sveta vložijo amandmaje v pisni obliki najkasneje tri dni pred sejo občinskega sveta. Amandmaji se vložijo pri županu.

Vsak predlagatelj mora pri oblikovanju amandmaja iz prejšnjega odstavka upoštevati pravilo o ravnovesju med proračunskimi prejemki in izdatki in v obrazložitvi navesti, iz katere postavke proračuna se zagotovijo sredstva in za kakšen namen.

[90. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "90. člen)

Pred začetkom obravnave predloga proračuna občine in odloka o proračunu občine župan najprej pojasni, katere pripombe iz javne razprave oziroma pripombe in predloge delovnih teles občinskega sveta je upošteval pri pripravi predloga in katerih ni ter obrazloži zakaj jih ni upošteval. Pisna obrazložitev zavrnjenih pripomb in predlogov je sestavni del gradiva predloga proračuna.

V nadaljevanju župan poroča občinskemu svetu o prejetih amandmajih k predlogu proračuna in odloku o proračunu občine ter poda svoje mnenje o amandmajih. Po poročilu in mnenju lahko predlagatelj umakne predlagani amandma ali dopolni obrazložitev amandmaja z utemeljitvijo zagotovitve proračunskega ravnovesja.

Predsedujoči ugotovi, kateri amandmaji so vloženi in se do njih opredeli.

Glasovanje se izvede o vsakem amandmaju posebej tako, da se najprej glasuje o amandmaju župana, če ta ni sprejet pa še o amandmaju, ki ga je vložil predlagatelj.

[91. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "91. člen)

Ko je končano glasovanje o amandmajih, župan ugotovi, kateri amandmaji so sprejeti ter ali je proračun medsebojno usklajen po delih ter glede prihodkov, odhodkov in je z njim zagotovljeno financiranje nalog občine, v skladu z zakonom in sprejetimi obveznostmi. Hkrati ugotovi, kateri amandmaji so sprejeti k odloku o proračunu občine.

Če je proračun usklajen, občinski svet glasuje o njem v celoti. S sklepom, s katerim sprejme občinski svet proračun, sprejme tudi odlok o proračunu občine.

Če proračun ni usklajen, lahko župan prekine sejo in zahteva, da strokovna služba prouči nastalo situacijo in predlaga rok, v katerem se pripravi predlog za uskladitev. V skladu s predlogom strokovne službe lahko župan prekine sejo in določi uro ali datum nadaljevanja seje, na kateri bo predložen predlog uskladitve.

Ko je predlog uskladitve proračuna pripravljen, ga župan obrazloži. O predlogu uskladitve ni razprave.

Občinski svet glasuje najprej o predlogu uskladitve, če je predlog sprejet, glasuje občinski svet o proračunu v celoti in o odloku o proračunu občine.

Če predlog uskladitve ni sprejet, proračun občine ni sprejet.

Če proračun ni sprejet, določi občinski svet rok, v katerem mora župan predložiti nov predlog proračuna.

Nov predlog proračuna občine občinski svet obravnava in o njem odloča, po določbah tega poslovnika, ki veljajo za hitri postopek za sprejem odloka.

[92. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "92. člen)

Če proračun ni sprejet pred začetkom leta, na katerega se nanaša, sprejme župan sklep o začasnem financiranju, ki velja največ tri mesece in se lahko na predlog župana, podaljša s sklepom občinskega sveta. Sklep o začasnem financiranju sprejema občinski svet po določbah tega poslovnika, ki veljajo za hitri postopek za sprejem odloka.

[93. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "93. člen)

Župan lahko med letom predlaga rebalans proračuna občine.

Predlog rebalansa proračuna občine obravnavajo delovna telesa občinskega sveta, vendar o njem ni javne razprave.

Rebalans proračuna občine sprejema občinski svet po določbah tega poslovnika, ki urejajo obravnavo in sprejem dopolnjenega predloga proračuna.

[6. Postopek za sprejem prostorskih aktov](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "6. Postopek za sprejem prostorskih aktov)

[94. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "94. člen)

Prostorske akte, za katere je z zakonom, ki ureja prostorsko načrtovanje, določen postopek, ki zagotavlja sodelovanje občanov pri oblikovanju njihove vsebine, sprejme občinski svet z odlokom v eni obravnavi, ki se opravi v skladu z določbami tega poslovnika, ki urejajo drugo obravnavo predloga odloka.

Če je k odloku sprejet amandma, ki spreminja s predlogom prostorskega akta določeno prostorsko ureditev, ki je bila razgrnjena in v javni obravnavi se šteje, da prostorski akt ni sprejet in se postopek o odloku konča.

Postopek sprejemanja prostorskega akta se začne znova z razgrnitvijo predloga, v katerega je vključen amandma iz prejšnjega odstavka.

[7. Postopek za sprejem obvezne razlage](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "7. Postopek za sprejem obvezne razlage)

[95. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "95. člen)

Vsak, ki ima pravico predlagati odlok, lahko poda zahtevo za obvezno razlago določb občinskih splošnih aktov.

Zahteva mora vsebovati naslov splošnega akta, označitev določbe s številko člena ter razloge za obvezno razlago.

Zahtevo za obvezno razlago najprej obravnava statutarno pravna komisija, ki lahko zahteva mnenje drugih delovnih teles občinskega sveta, predlagatelja splošnega akta, župana in občinske uprave. Če komisija ugotovi, da je zahteva utemeljena, pripravi predlog obvezne razlage in ga predloži občinskemu svetu v postopek.

Občinski svet sprejema obvezno razlago po določbah tega poslovnika, ki veljajo za skrajšani postopek za sprejem odloka.

[8. Postopek za sprejem prečiščenega besedila](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "8. Postopek za sprejem prečiščenega besedila)

[96. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "96. člen)

Če bi bil kak občinski splošni akt zaradi številnih vsebinskih sprememb in dopolnitev bistveno spremenjen in nepregleden, lahko predlagatelj občinskemu svetu predloži spremembe in dopolnitve splošnega akta v obliki uradnega prečiščenega besedila.

Uradno prečiščeno besedilo iz prejšnjega odstavka določi občinski svet po skrajšanem postopku za sprejem odloka.

[97. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "97. člen)

Po sprejetju sprememb in dopolnitev odloka, ki spreminjajo oziroma dopolnjujejo najmanj eno tretjino njegovih členov, pripravi statutarno pravna komisija občinskega sveta uradno prečiščeno besedilo tega splošnega akta. Uradno prečiščeno besedilo statuta ali poslovnika se pripravi po vsaki sprejeti spremembi in dopolnitvi statuta oziroma poslovnika.

Uradno prečiščeno besedilo se lahko pripravi tudi, če ob sprejemu sprememb in dopolnitev statuta, poslovnika občinskega sveta ali odloka, tako določi občinski svet.

O uradnem prečiščenem besedilu odloča občinski svet brez obravnave.

Uradno prečiščeno besedilo se objavi.

[VI. VOLITVE IN IMENOVANJA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "VI. VOLITVE IN IMENOVANJA)

[98. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "98. člen)

Volitve oziroma imenovanje funkcionarjev oziroma članov organov ter direktorjev javnih skladov, javnih zavodov in drugih pravnih oseb, ki jih po zakonu, statutu ali drugem splošnem aktu imenuje oziroma voli občinski svet, se opravi po določbah tega poslovnika, razen če zakon, odlok, pogodba ali drugi splošni akt ne določa drugače.

Kandidate za izvolitve ali imenovanje lahko predlagajo svetniki, svetniške skupine in župan.

Kolikor tako zahteva zakon ali o tem odloči občinski svet, se glasuje tajno. Pri tajnem glasovanje se za navzoče štejejo člani občinskega sveta, ki so prevzeli glasovnice.

[99. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "99. člen)

Obvestilo o začetku postopka za izvolitev oziroma imenovanje objavi Komisija za mandatna vprašanja volitve in imenovanja na spletni strani občine pred sejo, na kateri občinski svet odloča o izvolitvi oziroma imenovanju.

Predlog kandidature, ki se jo posreduje na podlagi obvestila o začetku postopka za izvolitev oziroma imenovanje mora vsebovati najmanj: navedbo na kaj se kandidatura nanaša, navedbo predlagatelja, osnovne podatke o kandidatu (ime, priimek, stalno bivališče), privolitev kandidata h kandidaturi in podpis predlagatelja.

[100. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "100. člen)

Komisija mora najkasneje do izteka roka za oddajo gradiva za sejo občinskega sveta poslati občinskemu svetu pisni predlog za izvolitev ali imenovanje. Komisija lahko občinskemu svetu predlaga izvolitev največ toliko kandidatov, kolikor jih občinski svet voli oziroma imenuje.

Kolikor predlog komisije ni bil sprejet, lahko župan, svetniki in svetniške skupine predlagajo občinskemu svetu v izvolitev ali imenovanje tudi druge kandidate, katerih kandidature so bile do izteka roka poslane komisiji za mandatna vprašanja, volite in imenovanja.

[101. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "101. člen)

Kadar kandidira en kandidat za eno mesto, je kandidat izvoljen oziroma imenovan, če zanj glasuje večina opredeljenih navzočih članov občinskega sveta, razen če zakon ali statut določa drugačno večino.

[102. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "102. člen)

V primeru, da za eno mesto kandidira več kandidatov in se glasuje tajno, se priimki kandidatov na glasovnici navedejo po abecednem vrstnem redu.

Član občinskega sveta glasuje za posameznega kandidata tako, da obkroži zaporedno številko pred enim od kandidatov. Izbran je kandidat, ki je prejel največ glasov.

V primeru, da dva ali več kandidatov prejme enako najvišje število glasov, se opravi drugi krog glasovanja. Če imata tudi v drugem krogu dva kandidata enako število glasov, odloči o izvolitvi žreb, ki se opravi takoj na seji občinskega sveta.

[103. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "103. člen)

V primeru, da za več mest kandidira več kandidatov in se glasuje tajno, se priimki kandidatov na glasovnici navedejo po abecednem vrstnem redu.

Član občinskega sveta glasuje za posamezne kandidate tako, da obkroži zaporedno številko pred največ toliko kandidati, kolikor je mest za izvolitev. Izvoljeni so kandidati, ki so prejeli največ glasov.

V primeru, da dva ali več kandidatov pri glasovanju prejme enako najnižje, za izvolitev potrebno število glasov, se opravi drugi krog glasovanja, kjer so izvoljeni kandidati, ki so dobili več glasov. V primeru, da tudi pri tem glasovanju dva ali več kandidatov prejme enako najnižje, za izvolitev potrebno število glasov, odloča o izvolitvi žreb, ki se opravi takoj na seji občinskega sveta.

[1. Imenovanje članov delovnih teles občinskega sveta](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "1. Imenovanje članov delovnih teles občinskega sveta)

[104. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "104. člen)

Člane delovnih teles občinskega sveta (razen komisije za mandatna vprašanja, volitve in imenovanja) imenuje občinski svet na podlagi liste kandidatov za člane, ki jo določi komisija za mandatna vprašanja, volitve in imenovanja. Lista kandidatov vsebuje predlog kandidata za predsednika delovnega telesa ter predlog kandidatov za člane delovnega telesa.

Če kandidatna lista ni dobila potrebne večine glasov, se na isti seji izvede poimensko imenovanje članov. Če na ta način niso imenovani vsi člani, se lahko predlagajo novi kandidati, o katerih se opravi posamično glasovanje na isti seji občinskega sveta.

Če tudi na način iz prejšnjega odstavka ne pride do imenovanja vseh članov delovnega telesa, se glasovanje ponovi na naslednji seji občinskega sveta, vendar samo glede manjkajočih članov delovnega telesa.

[2. Imenovanje člana občinskega sveta za začasno opravljanje funkcije župana](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "2. Imenovanje člana občinskega sveta za začasno opravljanje funkcije župana)

[105. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "105. člen)

Če župan, ki mu je predčasno prenehal mandat, ne določi kateri podžupan bo začasno opravljal funkcijo župana, ali če je razrešen, imenuje občinski svet izmed svojih članov člana, ki bo to funkcijo opravljal do izvolitve novega župana.

O tem, ali se imenovanje izvede na podlagi javnega ali tajnega glasovanje, odloči občinski svet pred glasovanjem o imenovanju.

Kandidat je imenovan, če dobi večino glasov navzočih članov občinskega sveta.

[3. Postopek za razrešitev](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "3. Postopek za razrešitev)

[106. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "106. člen)

Oseba, ki jo voli ali imenuje občinski svet, se razreši po postopku, ki ga določa ta poslovnik, če ni z drugim aktom določen drugačen postopek.

Postopek za razrešitev se začne na predlog predlagatelja, ki je osebo predlagal za izvolitev ali imenovanje, ali na predlog najmanj štirih članov občinskega sveta. Če predlagatelj razrešitve ni komisija za mandatna vprašanja, volitve in imenovanja, se predlog razrešitve vloži pri komisiji.

Predlog za razrešitev mora vsebovati obrazložitev, v kateri so navedeni razlogi za razrešitev.

[107. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "107. člen)

Predlog za razrešitev se posreduje županu. Če predlog ne vsebuje obrazložitve po določilih drugega odstavka prejšnjega člena, ga župan vrne predlagatelju v dopolnitev.

Predlog za razrešitev mora biti vročen osebi, na katero se nanaša, najmanj osem dni pred sejo občinskega sveta, na kateri bo obravnavan. Oseba, na katero se razrešitev nanaša, ima pravico pisno se opredeliti o predlogu razrešitve.

Župan uvrsti predlog za razrešitev na prvo sejo občinskega sveta, do katere je mogoče upoštevati rok iz prejšnjega odstavka tega člena.

[108. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "108. člen)

Po končani obravnavi predloga za razrešitev občinski svet sprejme odločitev o predlogu z večino, ki je predpisana za izvolitev ali imenovanje osebe, zoper katero je vložen predlog za razrešitev.

O razrešitvi se izda pisni odpravek sklepa s pravnim poukom.

[4. Odstop članov občinskega sveta, članov delovnih teles in drugih organov ter funkcionarjev občine](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "4. Odstop članov občinskega sveta, članov delovnih teles in drugih organov ter funkcionarjev občine)

[109. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "109. člen)

Župan in člani občinskega sveta imajo pravico odstopiti.

Županu in članom občinskega sveta na podlagi pisne izjave o odstopu v skladu z zakonom in statutom občine predčasno preneha mandat.

Postopek v zvezi z odstopom župana in članov sveta ureja zakon in statut občine.

[110. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "110. člen)

Pravico odstopiti imajo tudi člani delovnih teles, drugih organov in člani nadzornega odbora ter drugi imenovani.

Izjava o odstopu mora biti dana v pisni obliki komisiji za mandatna vprašanja, volitve in imenovanja. Komisija za mandatna vprašanja, volitve in imenovanja je hkrati s predlogom za ugotovitev prenehanja članstva v nadzornem odboru občine ali v delovnem telesu občinskega sveta dolžna predlagati občinskemu svetu novega kandidata.

Občinski svet s sklepom ugotovi prenehanje mandata občinskega funkcionarja, članstva ali imenovanja zaradi odstopa na predlog komisije za mandatna vprašanja, volitve in imenovanja.

Sklep o razrešitvi imenovanega se pošlje komisiji za mandatna vprašanja, volitve in imenovanja zaradi postopka izbire novega kandidata.

[VII. RAZMERJA MED ŽUPANOM IN OBČINSKIM SVETOM](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "VII. RAZMERJA MED ŽUPANOM IN OBČINSKIM SVETOM)

[111. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "111. člen)

Župan predstavlja občinski svet, ga sklicuje in vodi njegove seje.

Župan in občinski svet ter njegova delovna telesa sodelujejo pri uresničevanju in opravljanju nalog občine. Pri tem predvsem usklajujejo programe dela in njihovo izvrševanje, skrbijo za medsebojno obveščanje in poročanje o uresničevanju svojih nalog in nastali problematiki ter si prizadevajo za sporazumno razreševanje nastalih problemov.

[112. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "112. člen)

Župan skrbi za izvajanje odločitev občinskega sveta.

Če sklepa občinskega sveta župan ne more izvršiti, mora občinskemu svetu predlagati novi sklep, ki ga bo možno izvršiti.

Župan skrbi za objavo odlokov in drugih splošnih aktov občinskega sveta.

Župan skrbi za zakonitost dela občinskega sveta, zato je dolžan občinski svet sproti opozarjati na posledice nezakonitih odločitev in ukrepati v skladu z zakonom in statutom občine.

[VIII. JAVNOST DELA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "VIII. JAVNOST DELA)

[113. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "113. člen)

Delo občinskega sveta in njegovih delovnih teles je javno.

Javnost dela se zagotavlja z obveščanjem javnosti o delu občinskih organov, s posredovanjem posebnih pisnih sporočil občanom in sredstvom javnega obveščanja o sprejetih odločitvah, z navzočnostjo občanov in predstavnikov sredstev javnega obveščanja na sejah organov občine ter na druge načine, ki jih določa statut in ta poslovnik.

Župan in tajnik občine obveščata občane in sredstva javnega obveščanja o delu občinskega sveta, delovnih teles občinskega sveta, župana in občinske uprave.

Občinski svet lahko sklene, da se o seji izda uradno obvestilo za javnost.

Občina izdaja svoje glasilo, v katerem se objavljajo tudi sporočila in poročila o delu ter povzetki iz gradiv in odločitev občinskega sveta in drugih organov občine.

[114. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "114. člen)

Župan skrbi za obveščanje javnosti in sodelovanje s predstavniki javnih občin ter za zagotovitev pogojev za njihovo delo na sejah občinskega sveta.

Predstavnikom javnih občil je na voljo informativno in dokumentacijsko gradivo, predlogi aktov občinskega sveta, obvestila in poročila o delu občinskega sveta, zapisniki sej in druge informacije o delu občinskih organov.

Javnosti niso dostopni dokumenti in gradiva občinskega sveta in delovnih teles, ki so zaupne narave.

Za ravnanje z gradivi zaupne narave se upoštevajo zakonski in drugi predpisi, ki urejajo to področje.

[IX. DELO OBČINSKEGA SVETA V IZREDNEM STANJU](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "IX. DELO OBČINSKEGA SVETA V IZREDNEM STANJU)

[115. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "115. člen)

V izrednem stanju oziroma izrednih razmerah, ko je delovanje občinskega sveta ovirano, so dopustna odstopanja od postopkov in načina delovanja občinskega sveta, ki jih določa statut in ta poslovnik.

Odstopanja se lahko nanašajo predvsem na roke sklicevanja sej, predložitve predlogov oziroma drugih gradiv in rokov za obravnavanje predlogov splošnih aktov občine. Če je potrebno, je mogoče tudi odstopanje glede javnosti dela občinskega sveta. O odstopanjih odloči oziroma jih potrdi občinski svet, ko se sestane.

[X. SPREMEMBE IN DOPOLNITVE TER RAZLAGA POSLOVNIKA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "X. SPREMEMBE IN DOPOLNITVE TER RAZLAGA POSLOVNIKA)

[116. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "116. člen)

Za sprejem sprememb in dopolnitev poslovnika se uporabljajo določbe tega poslovnika, ki veljajo za sprejem odloka.

Spremembe in dopolnitve poslovnika sprejme občinski svet z dvotretjinsko večino glasov navzočih članov.

[117. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "117. člen)

Če pride do dvoma o vsebini posamezne določbe poslovnika, razlaga med sejo občinskega sveta poslovnik predsedujoči. Če se predsedujoči ne more odločiti, prekine obravnavo točke dnevnega reda in naloži statutarno pravni komisiji, da do naslednje seje pripravi razlago posamezne poslovniške določbe.

Izven seje občinskega sveta daje razlago poslovnika statutarno pravna komisija.

Vsak član občinskega sveta lahko zahteva, da o razlagi poslovnika, ki ga je dala statutarno pravna komisija, odloči občinski svet.

**Poslovnik Občinskega sveta Občine Šempeter - Vrtojba (Uradni list RS št.**[**5/2018**](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba?h=) **z dne 26. 1. 2018) vsebuje naslednjo prehodno in končno določbo:**

[XI. PREHODNA IN KONČNA DOLOČBA](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "XI. PREHODNA IN KONČNA DOLOČBA)

[118. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "118. člen)

Z dnem uveljavitve tega poslovnika preneha veljati Poslovnik Občinskega sveta Občine Šempeter - Vrtojba (Uradni list RS, št. 45/13).

[119. člen](https://www.uradni-list.si/glasilo-uradni-list-rs/vsebina/2018-01-0199/poslovnik-obcinskega-sveta-obcine-sempeter---vrtojba/" \l "119. člen)

Ta poslovnik začne veljati petnajsti dan po objavi v Uradnem listu Republike Slovenije.

**Spremembe Poslovnika Občinskega sveta Občine Šempeter - Vrtojba (Uradni list RS št.** [**39/2025**](https://www.uradni-list.si/glasilo-uradni-list-rs/vsebina/2025-01-1531/spremembe-poslovnika-obcinskega-sveta-obcine-sempeter---vrtojba?h=) **z dne 30. 5. 2025 vsebuje naslednjo končno določbo:**

[2. člen](https://www.uradni-list.si/glasilo-uradni-list-rs/vsebina/2025-01-1531/spremembe-poslovnika-obcinskega-sveta-obcine-sempeter---vrtojba/" \l "2. člen)

Te spremembe Poslovnika Občinskega sveta Občine Šempeter - Vrtojba začnejo veljati naslednji dan po objavi v Uradnem listu Republike Slovenije, uporabljati pa se začnejo za prve redne lokalne volitve, razpisane po uveljavitvi tega poslovnika.